Teatri Dodona

Teatri Dodona (më para i njohur si Teatri i të rinjve, fëmijëve dhe i kukullave "Dodona") është themeluar  me 12 nëntor 1986 me vendim të Bashkësisë punuese të Kuvendit Komunal të Prishtinës. Në themelimin e tij kontribuan Rabije Bajrami dhe Ismajl Ymeri i cili më vonë edhe arriti ta  vë në funksion në tërësi dhe ky teatër filloj me punë dhe u paraqit më 16 maj 1987 me premierën e parë “Pylli është i të gjithëve”. Ismajl Ymeri, duke qëndruar me këmbë mbi gërmadhat  e faltores së njohur Ilire DODONA pat propozuar që ky teatër i ri të quhet DODONA. 

Më 1992 ky institucion fitoi edhe kulmin mbi krye dhe nga kjo kohë  përveç Teatrit të kukullave filloi të veproj edhe skena alternative për të rritur. Që nga themelimi e gjerë më sot janë shfaqur  më se 33 premiera në skenën e teatrit të kukullave dhe mbi pesëdhjetë premiera në skenën alternative.

Më 1994 futen masat e dhunshme dhe ky teatër shndërrohet në bastion të fjalës shqipe. Ka vite të asaj periudhe kur janë shfaqur edhe mbi 400 programe të ndryshme në të dy skenat. Kontribut shumë të madh në këtë kohë  ka dhënë Ansambli i Këngë e Valleve të qytetit nën udhëheqjen e Dilaver Kryeziut si dhe  ndërmarrja private për film teatër dhe dizajn “FTD” pronë e Faruk Begollit. Pas aktiviteteve të tyre  fshiheshin programe të tilla edhe si Festivali i Teatrove Amatore të Republikës së Kosovës.

Vetëm shfaqjet e teatrit të kukullave i kanë shikuar deri më sot mbi 400 000 shikues.

Teatri është pjesëmarrës në shumë festivale kombëtare dhe ndërkombëtare. Deri më tani suksesin më të madh e ka arritur shfaqja “Qeni që nuk dinte të lehë” në regji të Melihate Qenës ku nga Festivali gjithëkombëtar i teatrove te kukullave u kthye me 6 shpërblime. 3 për aktorin më të mirë të festivalit, për kompozitorin më të mirë të festivalit, çmimin special për arritje në lëmin e teatrit si dhe çmimin "Miq të festivalit".

Teatri gjendet në rrugën ”Xhelal Mitrovica” në Prishtinë në lagjen e cila edhe e ka marr emrin sipas teatrit. Me gjithë problemet e shumta Teatri ka punuar dhe ka funksionuar edhe gjatë kohës së rikonstruimit i cili ka zgjatur 17 muaj. Janë realizuar  rreth 90 repriza (shfaqjesh të ndryshme). Shfaqjet e Teatrit kanë marrë pjesë në disa festivale anë e këndë botës dhe ka pasur edhe rezultate. Festivali Evropian i Teatrove të Kukullave i cili mbahet tradicionalisht çdo vit në Pogradec, Festivali i Kajros, Festivali i Luganos, Ditët e Kulturës Shqiptare në Paris, Ditët e Teatrit të Kukullave në Mistellbah të Austrisë.  

 Festivali për Fëmijë dhe të Rinjë 
Në kuadër të aktiviteteve të teatrit "Dodona" duhet përmendur edhe Festivalin për Fëmijë dhe të Rinj "Liri nuk do të të dëshpëroj" i cili filloi më 13 dhe vazhdoi në datat 15, 17, 19, 21 dhe 23 shtator 1999 në Prishtinë. Ky projekt ishte i inicuar nga teatri "Dodona" dhe OJQ "Post pesimistët". Regjinë e këtij festivali e bëri Melihate Qena. kurse organizimin aktori Valdet Rama. 

Aktorët e teatrit të kukullave "Dodona", bashkë me studentët e vitit të tretë të aktrimit, në këtë festival dhanë shfaqjen "Po shkoj në festival", sipas vargjeve të shkrimtarit S. J. Marshak, dramatizuar dhe në regji të Melihate Qenës.

 Shfaqje premierë 
Lista e shfaqjeve përspari të Teatrit të kukullave Dodona që nga themelimi deri në vitin 2002.

 Nr.  Titulli  Premiera  Shikues 1  Pylli është i të gjithëve  16 maj 1987  41 077 2  Rosak Baltaku  27 tetor 1988  46 557  3  Elefanti i vogël kureshtar    5 767  4  Ëndrra e vajzës dhe babadimri  28 dhjetor 1990 1 148 5  Minuku lozonjar  20 maj 1991 39 419 6  Posta e porositur  25 dhjetor 1991 23 245  7  Picërraku   22 qershor 1992 20 406 8  Kënga si dhuratë   17 dhjetor  1993 10 714 9  Princesha Zobeidë  5 shkurt 1995 35 960  10  Përralla me lara 28 maj 1994 9 337  11  Qeni që nuk dinte të lehë  21 shkurt 1995 15 447 12  Një minak për nipin Mak  16 dhjetor 1995 14 320  13  Gjahtari dhe e bukura e dheut  25 maj  199613 845 14  Goni Trazovaçi  11 dhjetor 1996  13 166 15  Tomi dhe Xheri  9 prill 1997  17 493  16  Llamba magjike e Alajdinit  17 mars 1997 1 596  17  Top hopi  28 mars 1998 2 115  18  Po  10 tetor 1998 393 19  Kësulëkuqja  17 tetor 1998 1 269 20  Borëbardha dhe shtatë shkurtabiqët  8 dhjetor 1999  21  Goni në fushën e minave  3 prill 2000  33 959  22  Tërë bota Kosovë  10 dhjetor 2002  9 795  23  Princesha dhe dragoi  3 shkurt 2001   24  Në dhomën katër me tre  18 dhjetor 1999  25  Sytë e gjyshes  10 tetor 2001  17 799 26  Konkursi  dhjetor 2001   27  Xhuxhi nga Taxhuxhi  4 maj 2002   28  Rosak pastërtori  16 qershor  2001  17 000  29  Gjysmagjeli  30  Pula këlloçkë e Abes Loçkë 31 Në dhomën katër me tre  32 Mustaqoshi larosh 10.200633 Përralla e furrtarëve 8.03.200834  Vjollca magjike 03.2009

Referime
 Monografia  "Dekada e Dodonës", Dukagjini, 2002.

 Lidhje të jashtme 
http://www.dodona.org/


Dodona